**Noteikumu projekta**

**„Grozījumi Ministru kabineta 2016.gada 19.aprīļa noteikumos Nr.249 „Darbības programmas "Izaugsme un nodarbinātība" 8.1.3. specifiskā atbalsta mērķa „Palielināt modernizēto profesionālās izglītības iestāžu skaitu” īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2016.gada 19.aprīļa noteikumos Nr.249 „Darbības programmas "Izaugsme un nodarbinātība" 8.1.3. specifiskā atbalsta mērķa „Palielināt modernizēto profesionālās izglītības iestāžu skaitu” īstenošanas noteikumi”” (turpmāk – noteikumu projekts) izstrādāts pēc Izglītības un zinātnes ministrijas iniciatīvas, pamatojoties uz Eiropas Savienības struktūrfondu un Kohēzijas fonda 2014.–2020.gada plānošanas perioda vadības likuma 20.panta 6. un 13.punktā ietverto deleģējumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016.gada 19.aprīļa noteikumi Nr.249 „Darbības programmas "Izaugsme un nodarbinātība" 8.1.3. specifiskā atbalsta mērķa „Palielināt modernizēto profesionālās izglītības iestāžu skaitu” īstenošanas noteikumi”” (turpmāk – MK noteikumi Nr.249) nosaka kārtību, kādā tiks īstenoti projekti 8.1.3.specifiskā atbalsta mērķa „Palielināt modernizēto profesionālās izglītības iestāžu skaitu” (turpmāk – 8.1.3.SAM) ietvaros.Noteikumu projekts izstrādāts ar mērķi nodrošināt viennozīmīgu normu regulējuma izpratni un piemērošanu par MK noteikumu Nr.249 20.6.apakšpunktā minētajām atbalstāmajām darbībām, papildus nodrošinot MK noteikumu Nr.249 atsevišķu apakšpunktu savstarpēju atbilstību, kā arī paplašināt pašvaldību rīcības iespējas MK noteikumu Nr.249 24.2.6.2., 24.2.6.3., 24.2.6.4. un 24.2.6.6. apakšpunktā noteikto izmaksu ierobežojumu gadījumos.1. Lai nodrošinātu profesionālās izglītības un profesionālās vidējās kultūrizglītības iestāžu (turpmāk - PII) modernizācijas pilnu pabeigtību, tostarp ievērojot ierobežojumus finansējumam un atbalstāmajām darbībām, kas tika noteiktas darbības programmas „Infrastruktūra un pakalpojumi” papildinājuma 3.1.1.1.aktivitātes „Mācību aprīkojuma modernizācija un infrastruktūras uzlabošana profesionālās izglītības programmu uzlabošanai” un 8.1.3.SAM ieviešanas nosacījumos, kā arī Izglītības un zinātnes ministrijas un Kultūras ministrijas lēmumos par PII noteikto plānoto finansējumu un atbalstāmajām darbībām, atbalsts multifunkcionālas telpas, ēkas, būves atjaunošanai, pārbūvei vai jaunas ēkas vai būves būvniecībai, tai skaitā tās aprīkojuma, iekārtu un mēbeļu iegādei tika paredzēts MK noteikumu Nr.249 20.6.apakšpunktā minēto koplietošanas telpu kontekstā, nenorādot kā atsevišķu atbalstāmo darbību un neparedzot atsevišķu izmaksu ierobežojumu, ņemot vērā PII atšķirīgās vajadzības attiecībā uz multifunkcionālu telpu, ēku, būvju veidojošām komponentēm un funkcijām.Par multifunkcionālu telpa, ēka, būve uzskatāma, ja tā nodrošina vairākas PII funkcijas, tai skaitā – obligātā mācību priekšmeta „Sports”, teorētisko, praktisko apmācību (laboratorijas un/vai darbnīcas prioritārām izglītības programmām (turpmāk – IP), piemēram, IP „Lokmetinātājs metināšanā ar volframa elektrodu inertās gāzes vidē (TIG)”, IP „Transportlīdzekļu krāsotājs”, IP „Ēku būvtehniķis” un „Sausās būves tehniķis”, IP „Ģeotehniķis” (ceļu būvtehnika), IP „Autotransports”) īstenošanu, profesionālās meistarības konkursu, mācību semināru, konferenču, olimpiāžu rīkošanu, PII kultūras un svinīgo pasākumu nodrošināšanu vai metodisko pasākumu izglītojamiem un pedagogiem rīkošanu atbilstoši MK noteikumu Nr.249 20.3.apakšpunktā noteiktajam PII kā metodiskā centra funkciju stiprināšanai. Metodiskā centra funkcijas PII kā profesionālās izglītības kompetences centram ir noteiktas Ministru kabineta 2013.gada 19.marta noteikumu Nr.144 “Profesionālās izglītības kompetences centra statusa piešķiršanas un anulēšanas kārtība” 2.7.3. un 2.7.4.apakšpunktā un Ministru kabineta 2015.gada 25.augusta noteikumos Nr.495 “Kārtība, kādā piešķir un anulē profesionālās izglītības kompetences centra statusu mākslas, mūzikas vai dejas jomā” 2.5.2. un 2.5.3.apakšpunktā.Gadījumā, kad multifunkcionālā telpā, ēkā, būvē tiek apvienotas vairākas funkcionālas telpas, tām, tai skaitā to aprīkojuma, iekārtu un mēbeļu iegādei nevar tikt pielietoti tie paši tehniskie risinājumi un izmaksas, kādas tās ir, ja telpai, ēkai, būvei paredzēta tikai sporta funkcija.Vienlaikus projekta iesniedzējam projekta iesniegumā būs nepieciešams sniegt informāciju par multifunkcionālas telpas, ēkas, būves infrastruktūras atjaunošanas, pārbūves, restaurācijas vai jaunas ēkas vai būves būvniecības, tai skaitā tās aprīkojuma un mēbeļu iegādes, sociāli ekonomisko izdevīgumu un skaidru izmantošanas ieceri, kā arī ar skaidrojumu, kā projekta iesnieguma sagatavošanas un īstenošanas laikā tiks noteikta atbilstība noteikumu projekta 2.punktā ietvertajai prasībai: – multifunkcionālas telpas, ēkas, būves izmaksas ir ekonomiski izdevīgākas nekā atsevišķu tajā ietverto funkcionālo telpu atjaunošanas, pārbūves, restaurācijas vai jaunas ēkas vai būves būvniecības izmaksas.Lai nodrošinātu vienotu izpratni, tostarp novērstu neviennozīmīgas terminu interpretācijas rezultātā iespējamu neatbilstoši veiktu izmaksu noteikšanu projekta pēcuzraudzības periodā, MK noteikumu Nr.249 20.6.apakšpunkts tiks izteikts jaunā redakcijā, atsevišķi norādot atbalstāmo darbību - multifunkcionālas telpas, ēkas, būves atjaunošanu, pārbūvi vai jaunas ēkas vai būves būvniecību, tai skaitā tai nepieciešamā aprīkojuma, iekārtu un mēbeļu iegādi. 24.2.6.apakšpunkta ievaddaļa tiks izteikta jaunā redakcijā, nodrošinot 20.6. un 24.2.6.apakšpunktu savstarpēju atbilstību. MK noteikumi Nr.249 tiks papildināti ar 21.1punktu, nosakot, ka multifunkcionālas telpas, ēkas, būves infrastruktūras atjaunošana, pārbūve, restaurācija vai jaunas ēkas vai būves būvniecība, tai skaitā tās aprīkojuma un mēbeļu iegāde, ir atbalstāma, ja tā nodrošina vairākas PII iestādes funkcijas, tai skaitā obligātā mācību priekšmeta “Sports”, prioritāro izglītības programmu, profesionālās meistarības konkursu, semināru, konferenču, olimpiāžu īstenošana, PII kultūras un svinīgo pasākumu nodrošināšana vai metodisko pasākumu izglītojamajiem un pedagogiem rīkošana atbilstoši šo noteikumu 20.3.apakšpunktā noteiktajai PII metodiskā centra funkciju stiprināšanai un ja multifunkcionālas telpas, ēkas, būves izmaksas ir ekonomiski izdevīgākas nekā atsevišķu tajā ietverto funkcionālo telpu atjaunošanas, pārbūves, restaurācijas vai jaunas ēkas vai būves būvniecības izmaksas.2. MK noteikumu Nr.249 24.2.6.1.apakšpunkts nosaka, ka ieguldījumi sporta infrastruktūrā atbalstāmi tādā apjomā, lai nodrošinātu PII īstenoto mācību programmu ietvaros noteiktā obligātā mācību priekšmeta „Sports” infrastruktūras, inventāra un aprīkojuma atbilstību kvalitatīva mācību procesa nodrošināšanai.Saskaņā ar Ministru kabineta 2000.gada 27.jūnija noteikumiem Nr.211 „Noteikumi par valsts profesionālās vidējās izglītības standartu un valsts arodizglītības standartu” (turpmāk – MK noteikumi Nr.211) profesionālās vidējās izglītības un arodizglītības obligāto vispārizglītojošo saturu veido valsts vispārējās vidējās izglītības standartam un vispārējās vidējās izglītības mācību priekšmetu standartiem atbilstošo vispārizglītojošo mācību priekšmetu kopums, kur līdztekus valodas un komunikatīvām zinībām, matemātikai, dabas zinībām un tehniskām zinībām, sociālām zinībām un kultūrizglītībai ir arī sports. Atbilstoši MK Noteikumu Nr.211 8.punktam visās izglītības programmās jāiekļauj mācību kurss “Sabiedrība un cilvēka drošība”, kura saturu tai skaitā veido arī veselības izglītība. Saskaņā ar noteikumu 1.pielikumā minēto viens no valsts profesionālās vidējās izglītības un arodizglītības programmu galvenajiem uzdevumiem ir veicināt veselības nostiprināšanu un fizisko attīstību, veidot izpratni par veselību kā dzīves kvalitātes nosacījumu, panākot, ka audzēkņi īsteno veselīgu dzīvesveidu.Valsts izglītības satura centrs ir izstrādājis elektronisku metodisko materiālu pedagogiem „Veselības izglītība” vispārējā un profesionālajā vidējā izglītībā. Metodiskā materiāla mērķis ir veicināt veselības izglītības jautājumu apguvi, nodrošinot zināšanu, prasmju un attieksmju kopumu par katra cilvēka personīgo atbildību par savu veselību un iespējām ietekmēt gan savu šodienas, gan nākotnes veselības stāvokli. Ar to ir iecerēts palīdzēt jauniešiem nostiprināt veselīgus paradumus, izprast jautājumus, kas saistīti ar veselību kā kopveselumu, īpašu uzmanību pievēršot ikdienā sastopamajiem riskiem, tai skaitā darba vides riska faktoriem, kuri var negatīvi ietekmēt nodarbinātā fizisko veselību un veicināt arodslimību attīstīšanos un to novēršanas iespējām; pilnveidot izpratni par personīgo un sabiedrības (valsts) atbildību par katra cilvēka veselību; pilnveidot izpratni par savai un līdzcilvēku fiziskajai, garīgajai un sociālajai veselībai labvēlīgu lēmumu pieņemšanu un attīstīt prasmes tos īstenot. Metodiskais materiāls ir izmantojams mācību procesā gan mācību priekšmeta „Veselības mācība” vispārējā vidējā izglītībā vai mācību priekšmeta/moduļa „Veselības izglītība” profesionālajā izglītībā īstenošanā, gan integrēti dažādu mācību priekšmetu/kursu/moduļu apguvē un audzināšanas darbā (tai skaitā audzināšanas darbā dienesta viesnīcās), nodrošinot pēctecīgu veselības izglītības jautājumu apguvi. Ministru kabineta 2013.gada 21.maija noteikumi Nr.281 „Noteikumi par valsts vispārējās vidējās izglītības standartu, mācību priekšmetu standartiem un izglītības programmu paraugiem’’ (turpmāk – MK noteikumi Nr.281) nosaka valsts vispārējās vidējās izglītības standartu, vispārējās vidējās izglītības mācību priekšmetu, tai skaitā „Sports” standartu (15.8.punkts un 8.pielikums), un valsts vispārējās vidējās izglītības standarta prasībām atbilstošus izglītības programmu paraugus atbilstoši izglītības programmu virzieniem, izglītības ieguves formām un izglītības programmu veidiem. Mācību priekšmets „Sports” ir ietverta sporta un veselības joma. Mācību priekšmeta „Sports” mērķis ir pilnveidot zināšanas un izpratni par veselīga dzīvesveida vērtību, sistemātisku fizisko aktivitāšu nozīmi veselības saglabāšanā un nostiprināšanā, veicinot vēlmi iesaistīties daudzveidīgu sporta aktivitāšu apguvē un attīstot fiziskās spējas.Mācību priekšmeta „Sports” uzdevumi cita starpā ir radīt izglītojamam iespēju sekmēt daudzveidīgu fizisko vingrinājumu apguvi, sporta veidu prasmes, drošības un uzvedības noteikumu ievērošanu sporta nodarbībās un pasākumos, sekmēt fizisko spēju attīstību un izglītojamā vēlmi sistemātiski nodarboties ar fiziskajām aktivitātēm.Mācību priekšmeta „Sports” obligāto saturs sastāv no vairākām komponentēm, tai skaitā komponenta “Darbība” un „Fizisko spēju attīstība”, kuras veido:- vingrošana – akrobātika, atlētiskā vingrošana, vispārattīstošie vingrinājumi; sporta spēles – basketbols, futbols, volejbols, florbols, izvēles sporta spēles – handbols, frīsbijs, badmintons;- fizisko spēju – spēka, ātruma, izturības, koordinācijas, lokanības – mijiedarbība veselības nostiprināšanā u.c. Atlētiskos vingrinājumus var veikt ar (1) aprīkojuma palīdzību (vingrošanas siena, svaru stienis, trenažieris) vai ar (2) inventāru (hanteles, fitnesa vai vingrošanas gumijas utt.).Ne MK Noteikumos Nr.211, ne MK noteikumos Nr.281 nav noteikts mācību priekšmeta „Sports” obligātais inventāra un aprīkojuma saraksts. Ņemot vērā iepriekš minēto, arī MK noteikumos Nr.249 nav iezīmēts sporta infrastruktūras aprīkojums un inventārs. Lai nodrošinātu obligātā mācību priekšmeta „Sports” standarta izpildi, tai skaitā veselības izglītību, izglītības iestāde pati nosaka vajadzības, tostarp inventāra (piemēram, florbola nūjas, basketbola, futbola, volejbola bumbas, vingrošanas nūjas, vingrošanas riņķi u.c.) un aprīkojuma (piemēram, vingrošanas siena, basketbola groza konstrukcija, volejbola balsti telpām, vingrošanas soli, vingrošanas baļķi, trenažieri u.c.) sarakstu, vienlaikus panākot to atbilstību kvalitatīva mācību procesa nodrošināšanai, ievērojot izglītības iestādē īstenojamo izglītības programmu specifiku, profesiju darba vides īpatnības (monotons darbs, piespiedu pozas, smagumu pārvietošana, vienveidīgas kustības), audzēkņu intereses un izglītības iestādes finansiālās un materiāli tehniskās bāzes iespējas. Izglītības iestāde pati nosaka inventāra un aprīkojuma sarakstu, lai īstenotu mācību priekšmetu „Sports”, bet tam ir jābūt saprātīgam un atbilstošam tam, ko prasa standarta apguve. Plānotā inventāra vai aprīkojuma iegāde nav jāsaskaņo ar Izglītības un zinātnes ministriju, Kultūras ministriju un /vai Valsts izglītības satura centru.PII kā profesionālās izglītības kompetences centru specifika paredz, ka audzēkņi PII ir ne tikai no tuvākajām pašvaldībām, bet no visiem Latvijas reģioniem. Tas nozīmē, ka audzēkņi PII pavada ne tikai laiku, kas saistīts ar mācībām, bet arī ārpus mācībām. Līdz ar to PII jāspēj nodrošināt arī saturīgas brīvā laika pavadīšanas iespējas.Pamatojoties uz iepriekš minēto, MK noteikumu Nr. 249 24.2.6.1.apakšpunkta kontekstā ir atbalstāma gan inventāra, gan aprīkojuma iegāde obligātā mācību priekšmeta „Sports” kvalitatīva mācību procesa nodrošināšanai pēc izglītības iestādes ieskata, vienlaikus ievērojot MK noteikumu Nr. 249. 24.2.6.4.apakšpunktā noteiktā finansiālā ierobežojuma - nepārsniedz 10 000 EUR bez PVN – ietvarus vienlaikus sniedzot atbilstošu pamatojumu par attiecīgā inventāra un/vai aprīkojuma nepieciešamību un samērīgumu mācību priekšmeta „Sports” standarta apguves nodrošināšanai.Pamatojoties uz iepriekš minēto, MK noteikumu Nr.249 24.2.6.apakšpunktā noteikto atbalstāmo darbību un 24.2.6.4.apakšpunktā tām noteikto izmaksu ierobežojumu kontekstā ir atbalstāma sporta aprīkojuma un inventāra iegāde. Grozījumu rezultātā tiks tehniski precizēti noteikumu Nr.249 24.2.6.apakšpunkta ievaddaļa un 24.2.6.4.apakšpunkts, vienlaikus nodrošinot to savstarpēju atbilstību.3. MK noteikumu Nr.249 kontekstā dienesta viesnīcu aprīkojuma iegādes izmaksas sevī ietver PII dienesta viesnīcas dzīvojamo telpu, virtuves, sanitāro mezglu, dušas telpu nodrošināšanai nepieciešamo aprīkojumu un mēbeles un ir attiecināmas noteikumu Nr.249 24.2.6.5.apakšpunkta ietvaros, ja tās netiek iepirktas kopā ar būvdarbiem, vienlaikus ievērojot MK noteikumu Nr.249 24.2.6.5.apakšpunktā noteiktos ierobežojumus. Lai nodrošinātu noteikumu Nr.249 20.6., 24.2.6.5.un 24.2.6.6. apakšpunkta viennozīmīgu piemērošanu, grozījumu rezultātā tiks atbilstoši precizēts arī noteikumu Nr.249 20.6. un 24.2.6.5.apakšpunkts. Vienlaikus MK noteikumi Nr.249 tiks papildināti ar 23.4.apakšpunktu, paredzot neattiecināmās izmaksas un 24.1 punktu, nosakot, ka finansējuma saņēmējs, kas ir MK noteikumu Nr.249 14.punktā minētās profesionālās izglītības vai profesionālās vidējās kultūrizglītības iestādes (turpmāk – labuma guvējs) dibinātājs, 8.1.3.SAM ietvaros finansējumu, kas pārsniedz MK noteikumu Nr.249 24.2.6.2., 24.2.6.3., 24.2.6.4. un 24.2.6.6. apakšpunktā noteiktos izmaksu ierobežojumus, var iekļaut projekta kopējās izmaksās kā neattiecināmās izmaksas sedz no saviem budžeta līdzekļiem. Atbilstoši MK noteikumu Nr.249 15.punktā noteiktajam 8.1.3.SAM ietvaros labuma guvēju dibinātājas un projektu iesniedzējas ir četras pašvaldības, tai skaitā Jelgavas pilsētas pašvaldība, Daugavpils pilsētas pašvaldība, Valmieras pilsētas pašvaldība un Cēsu novada pašvaldība. Neviena no tām 8.1.3.SAM projekta iesniegumu Centrālai finanšu un līgumu aģentūrai vēl nav iesniegusi, līdz ar to tām tiks nodrošināta vienlīdzīga iespēja izvērtēt un nepieciešamības gadījumā projekta iesniegumā piemērot 24.1apakšpunktā noteiktos nosacījumus. Attiecīgi būs nepieciešami grozījumi 8.1.3.SAM pirmās un otrās kārtas projektu iesniegumu atlases nolikumā un projekta iesnieguma veidlapā paredzot neattiecināmās izmaksas.  |
| 3. | Projekta izstrādē iesaistītās institūcijas | Izglītības un zinātnes ministrija, Finanšu ministrija  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Pašvaldības, profesionālās izglītības un profesionālās vidējās kultūrizglītības iestādes. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projektā ietvertajam regulējumam nav ietekmes uz administratīvajām izmaksām. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, Kultūras ministrija, pašvaldības, profesionālās izglītības un profesionālās vidējās kultūrizglītības iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes rezultātā nav paredzēta esošu institūciju likvidācija vai reorganizācija. |
| 3. | Cita informācija | Nav. |

Anotācijas III, IV,V un VI sadaļa – noteikumu projekts šīs jomas neskar.

Iesniedzējs:

Izglītības un zinātnes ministrs K. Šadurskis

Vīza:

Valsts sekretāra vietnieks –

Sporta departamenta direktors,

valsts sekretāra pienākumu izpildītājs E. Severs

27.12.2016 15:33

2 046

Z. Iļķēna

zenta.ilkena@izm.gov.lv